Oficiālais Vēstnesis L 280 , 18/10/2002 Lpp. 0037 - 0061



Padomes lēmums (2002. gada 3. oktobris) par tās informācijas kopsavilkuma formāta ieviešanu atbilstīgi Eiropas Parlamenta un Padomes Direktīvai 2001/18/EK, kura attiecas uz tādu produktu laišanu tirgū, kas satur ģenētiski modificētus organismus vai sastāv no tiem (2002/812/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Direktīvu 2001/18/EK (2001. gada 12. marts) par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu [1], jo īpaši tās 13. panta 2. punkta h) apakšpunktu, ņemot vērā Komisijas priekšlikumu, tā kā: (1) Saskaņā ar Direktīvas 2001/18/EK C daļu par plānotu ģenētiski modificēta organisma (še turpmāk — "ĢMO") vai šādu organismu kombinācijas laišanu tirgū iepriekš jāpaziņo dalībvalsts kompetentajai iestādei. (2) Minētajā paziņojumā cita starpā iekļauj attiecīgās dokumentācijas kopsavilkumu, kas kompetentajai iestādei jānosūta pārējo dalībvalstu kompetentajām iestādēm un Komisijai un kas Komisijai nekavējoties jāpublisko. Minētais kopsavilkums jāsastāda, ievērojot īpašu formātu. (3) Minētajam formātam jābūt standartizētam un viegli uztveramam, kas ļauj vispilnīgāk apmainīties ar attiecīgo informāciju un neskar to, ka tādējādi sniegtā informācija nevar būt pamatojums vides risku novērtējumam. (4) Pēc 2002. gada 12. jūnija apspriedes ar komiteju, kas izveidota saskaņā ar Direktīvas 2001/18/EK 30. panta 2. punktu, tā nav devusi atzinumu par Komisijas priekšlikumu, kurš attiecas uz lēmumu, IR PIEŅĒMUSI ŠO LĒMUMU. 1. pants Lai sagatavotu dokumentācijas kopsavilkumu iesniegšanai dalībvalsts kompetentajai iestādei atbilstīgi Direktīvas 2001/18/EK 13. panta 2. punkta h) apakšpunktam, paziņojuma iesniedzējs izmanto informācijas kopsavilkuma formātu, kas noteikts šā lēmuma pielikumā. 2. pants Šis lēmums ir adresēts dalībvalstīm. Luksemburgā, 2002. gada 3. oktobrī Padomes vārdā — priekšsēdētājs F. Hansen [1] OV L 106, 17.4.2001., 1. lpp. -------------------------------------------------- PIELIKUMS TĀS INFORMĀCIJAS KOPSAVILKUMA FORMĀTS, KAS ATTIECAS UZ TĀDU PRODUKTU LAIŠANU TIRGŪ, KURI SATUR ĢMO VAI SASTĀV NO TĀ VAI KURI SATUR ĢMO KOMBINĀCIJU VAI SASTĀV NO TĀS IEVADS Tās dokumentācijas kopsavilkumam, kas jāpievieno paziņojumam, kuru iesniedz dalībvalsts kompetentajai iestādei un kurš attiecas uz tādu produktu laišanu tirgū, kuri satur ĢMO vai sastāv no tā vai kuri satur ĢMO kombināciju vai sastāv no tās, jābūt šādā formātā. Šis dokuments pēc aizpildīšanas ir tās informācijas kopsavilkums, kas pilnīgajā dokumentācijā ir iekļauta atbilstīgajos punktos. Tāpēc ir atzīts, ka risku nevar novērtēt saskaņā ar Direktīvas 2001/18/EK prasībām, pamatojoties tikai uz šo dokumentu vien. Brīvā vieta aiz katra jautājuma nenorāda informācijas kopsavilkuma formāta nolūkos prasītās informācijas ietilpību. Informācijas kopsavilkuma formāts ir sadalīts 1. daļā un 2. daļā. Informācijas kopsavilkuma formāta 1. daļa attiecas uz tiem produktiem, kas satur ģenētiski modificētus organismus, kuri nav augstākie augi, un tajā ir šādi punkti: A. Vispārīgas ziņas B. To ĢMO raksturojums, ko produkts satur C. Produkta prognozētā uzvedība D. Informācija, kas attiecas uz iepriekšējo izplatīšanu E. Informācija, kas attiecas uz monitoringa plānu Informācijas kopsavilkuma formāta 2. daļa attiecas uz tiem produktiem, kas satur ģenētiski modificētus augstākos augus vai sastāv no tiem. "Augstākie augi" ir augi, kas pieder pie Gymnospermae un Angiospermae taksonomiskās grupas. Informācijas kopsavilkuma formāta 2. daļā ir šādas iedaļas: A. Vispārīgas ziņas B. Tā ģenētiski modificētā augstākā auga raksturojums, ko produkts satur C. Informācija, kas attiecas uz iepriekšējo izplatīšanu D. Informācija, kas attiecas uz monitoringa plānu 1. DAĻA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ 2. DAĻA +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------